Il- ġranet issa bdew jitgerbu ġmielhom . Wieħed jaħseb li faċli tidħol f' rutina , tqum kmieni , laqgħat , tiekol xi ħaġa bil- ħatfa , tkompli bil- laqgħat u tidħol torqod tard . Fil- verita' , kampanja bħal din mimlija b' sorpriżi u b' esperjenzi ġodda li jolqtuk u li ma tinsijhom qatt . Nassigurakom li l- ewwel darba li dħalt fil- politka qatt ma ħsibt li xi darba ser ikolli esperjenza bħal din . Bla dubju , huwa l- interess tagħkom , l- idejat , l- ħsibijiet u l- imħabba tagħkom lejn il- pajjiż li jagħtini s- sodisfazzjon u l- enerġija biex inkompli għaddej . Meta wieħed jidħol fil- politika dan jagħmlu b' sens ta' dover u ta' missjoni . Ifisser li trid tagħti ħafna mill- ħin tiegħek u mill- ħin li s- soltu tqatta mal- familja jew mal- ħbieb . Għalhekk min hawn nirringrazzja lil kull persuna , b' kwalunkwe opnijoni jew twemmin , li b' xi mod jagħti ftit mill- ħin tiegħu għall- politka , speċjalment f' mumenti kruċjali bħal dawn għall- pajjiż . Nirringrazzja wkoll lill- familja tiegħi – lill- ġenituri tiegħi u lill- ħuti – lill- Kate u lit- tfal – li minkejja dan it- taħbit kollu naf li fihom dejjem nista' nsib l- inkoraġġiment , is- support , il- pariri tajbin u l- mistrieħ . Il- familja u l- qraba minn dejjem kienu fiċ- ċentru ta' ħajti u dejjem emmint li l- familja għandha tkun il- pern li fuqu wieħed ifassal il- qafas tal- politika . Dan bi prinċipju nieħu gost li min dejjem kien u qiegħed ukoll jiġi rifless fil- politka tal- partit nazzjonalista . Din il- ġimgħa il- Partit Nazzjonalista ippreżenta l- pjanijiet tiegħu għas- settur edukattiv . Settur li huwa għal qalbi ħafna peress li biħ wieħed ifassal il- futur ta' pajjiżna , tat- tfal u ż- żgħażagħ tagħna . Il- proposti tagħna huma mmirati sabiex ħadd ma jibqa lura . Se nagħlaq hawnhekk illum , pero ' inħeġġiġkhom tkomplu tiktbuli fuq is- sit . Tislijiet , ' Iż- żgħażagħ huma l- futur ta' pajjiżna' . Din l- istqarrija smajtha ħafna drabi . Pero ' jien inżid biċċa . . . Iż- żgħażagħ huma l- futur iżda huma wkoll l- preżent . U dan il- preżent li qegħdin jgħixu fiħ se jafftewa l- futur tagħhom . Kull politku , u kull min jinteressaħ il- ġejjieni ta' pajjiżna , għandu jħoss d- dover li jassigura li ż- żgħażagħ tagħna jistgħu jilħqu l- aspirazzjonijiet tagħhom . L- edukazzjoni hija ċavetta li tiftaħ bibien u fruntieri ġodda għaż- żgħażagħ tagħna . Il- Partit Nazzjonalista dejjem emmen f' dan u jkompli jemmen fiħ , u dan bil- fatti mhux biss bil- paroli . L- investiment fis- settur edukattiv qatt ma kien daqshekk kbir daqs illum , u dan għax il- Partit Nazzjonalista fil- Gvern emmen bis- sħieħ fil- ħiliet u l- kapaċitajiet ta' l- istudenti tagħna . Il- bieraħ kelli l- opportunita' li nerġa niltaqa ma' l- istudenti Universitarji flimkien mat- tliet kapijiet l- oħra tal- Partiti politiċi . L- attendenza kienet ferm numeruża u ħadt gost nara l- istudenti jistaqsu u jinsistu għar- risposti għax wara kollox iridu jkun jafu kif il- politika tal- partiti se taffetwalhom il- futur tagħhom . Fil- fatt nieħu l- okkażjoni ngħid prosit lill- organizazzjoni ' Insite ' għad- dibattitu li organizzaw . Din il- ġimgħa se se nipprezentaw il- proposti tagħna dwar l- edukazzjoni b' tema ta ' ħadd ma jibqa lura' . Se nispjegaw x' inhuma l- miri tal- Gvern f' dan is- settur u xinhuma r- riżultati li nixtiequ nġibu . Din se tkun ġimgħa kruċjali fil- kampanja elettorali u nispera li ssir diskussjoni serja fuq settur daqshekk kruċjali . Irridu nifhmu li qegħdin niddiskutu l- futur ta' pajjiżna . Tislijiet , Illejla għadni nasal id- dar minn attivita' oħra marbuta mal- kampanja . Kienet ġurnata oħra ' mpenjattiva ħafna bl- attivitajiet filgħodu , l- mass meeting u ċ- chatforum . Nixtieq qabel xejn nirringrazzja lilkom kollha li qed tibgħatuli emails u posts fuq il- forum ( ) . Qiegħed nirċievi rispons tajjeb ħafna – imma nammetti li forsi r- rispons huwa tajjeb wisq għaliex tant kemm qed nirċievi qed naqa ftit lura . Niskuża ruħi magħkom li għadni ma rrispondejtx u inwiegħedkom li qed nagħmel mill- aħjar li nista' biex nirrispondikhom . Kif tafu ' llum kellna Mass Meeting ieħor . Mass Meeting li sar fin- naħa t' isfel ta' Malta ġewwa Haz - Żabbar , fejn , fl- 1987 jiena bħala kandidat kont indirizzajt l- ewwel mass meeting tiegħi . Inbidlu ħafna affarjiet minn dak iż- żmien sa' llum imma l- eċitament li wieħed iħoss meta jindirizza folla kbira tibqa . . . u tibqa daqs kemm baqgħet wkoll l- importanza tal- politka ' llum bħal ma kienet dak iż- żmien . Ħadt l- opportunita' biex inkompli nispjega l- manifest elettorali - il- viżjoni tiegħi , tal- kandidati sħabi u tal- Partit . 353 – il proposta - mhux lista ta' wegħdiet fl ' arja imma patt mal- poplu li aħna lesti ' nwettqu pjan ta' ħidma serju għas- snin li ġejjin . Hija viżjoni li ħriġna biha għall- ġid tal- pajjiż kollu – viżjoni li tirrefletti l- enerġija , l- esperjenza u l- volonta tal- partit . Hija viżjoni mibnija fuq dawk l- affarijiet li naħsbu huma prijorita' kif ukoll fuq dak li intkom għedtulna . Huwa programm frott ta' bosta diskussjonijiet ma' l- oqsma kollha tas- soċjeta Maltija . Smajna minn kulħadd u tajna każ dak li għedtulna . Nixtieq minn hawn nieħu spunt partikolari li ħareġ mill- forum illejla . Ħafna kontu li saqsejtuni jekk ir- resits tal- MATSEC humiex ser jibdew isiru f' Novembru . Nserraħħ ras kullħadd li diġa spjegajna b' mod ċar u Louis Galea ' ddikjara wkoll li din hi qlajja bla bażi . Aħna qatt ma kellna xi ħsieb li nbiddlu l- mod ta' kif u meta jsiru r- resits . Kampanja Elettorali tirrekjedi ħafna enerġija da parti ta' kull min ikun involut fiha . Ma jkunx possibbli li kampanja elettorali timxi l- quddiem mingħajr l- għajnuna tal- bosta voluntiera li għandu fi ħdanu l- partit . Dawn huma nies li għandhom ix- xogħol u l- familji tagħhom iżda lesti joffru ftit mil- ħin tagħhom sabiex jgħinu lill- Partit fil- ħidma tiegħu matul dawn iż- żminijiet . Minn hawnhekk nixtieq nirringrazzjhom kollha tal- ħidma u l- impenn tagħhom . Wara l- laqgħa li kelli ma l- istudenti universitarji nhar il- ħamis li għadda , ilbieraħ kelli l- opportunita' li niltaqa ma' l- istudenti tal- Higher Secondary ġewwa n – Naxxar . Kienu laqgħat sbiħ ħafna fejn kelli iċ- ċans nitkellem , niddiskuti u nwieġeb għall- mistoqsijiet tal- istudenti li qed jieħdu dan il- mument bħafna serjeta . Ħadt ħafna gost ukoll għax waqt li żort il- Higher Secondary irnexxieli nagħti daqtejn ta' ballun fil- pitch il- ġdid tal- football li kien inawgurat il- bieraħ . Kieku tafu kemm xtaqt nintefa nilgħab xi logħoba sħiħa magħhom ! Il- football u l- isports kienu jokkupaw parti sostanzjali ta' żgħożiti . Kienu jservu ta' żvog fejn stajt ninsa l- affarjiet l- oħra u nirrilassa ma sħabi . Sfortunatament logħba football illum il- ġurnata saret rarita , u kieku kelli nsib il- ħin , nista nimmaġina xi qtugħ ta' nifs ikolli ! Apparti dan pero ' , ma nistax ma nenfasizzax l- importanza li t- tfal tagħna , ż- żgħażagħ u anke l- adulti u l- anzjani għandhom ikollom l- opportunitajiet u l- faċilitajiet meħtieġa sabiex verament l- isports ikun aċċesibbli għal kulħadd , kemm għal skopijiet ta' rilassament , jew bħala passatemp , kif wkoll għal skopijiet ta' saħħa . Dan jien minn dejjem emmintu u flimkien mal- kandidadi l- oħra , kif ukoll magħkom , lest li nibqa naħdem f' dik id- direzzjoni . Illum kellna l- kunsill ġenerali . Nistieden lil kulħadd biex tidħlu fis- sit fejn tistgħu ' ssibu l- manifest elettorali . Inħeġġeġ lil kullħadd biex taqraw u tifhmu sew dak li qed nipproponu . Min jixtieq , nistiednu jidħol fil- forum għada fejn nistgħu niddiskutu wħud mill- proposti . . . Tislijiet u l- lejl it- tajjeb , Il- bieraħ filgħodu kelli djalogu ma' sezzjoni importanti ħafna tas- soċjeta' Maltija – ommijiet , nanniet , nisa ħaddiema , tfajliet . Din , fil- fatt , kienet waħda minn sensiela ta' laqgħat li qed ikolli ma rappreżentanti ta' setturi differenti f' pajjiżna . U għalhekk l- islogan ' flimkien kollox possibbli ' . . . għax flimkien biss nistgħu , bħala Maltin u Għawdxin , niddiskutu , nifhmu lil xulxin , u nimxu l- quddiem – kemm fil- ħajja tagħna personali u kemm bħala pajjiż . Fil- fatt , hija frażi li tfisser ħafna iżjed minn sempliċi slogan politiku . Għax anki fil- ħajja ta' kulljum , fuq ix- xogħol , mal- familja , u mal- ġirien tagħna , jekk napplikaw dawn il- kliem fil- prattika , lkoll kemm aħna nafu li hemm iktar ċans li nirnexxu fl- aspirazzjonijiet tagħna . Illum , per eżempju , kien jum San Valentinu – u minkejja li Kate u jien ma tantx kellna wisq ħin niċċellebraw , il- fatt li sibna mument qasir biex nirringrazzjaw lill- xulxin u biex naqsmu ftit ħsibijiet fisser ħafna – għax meta persuna , tkun min tkun , jkollha l- appoġġ u l- għajnuna ta' persuna oħra , dik il- persuna tista tagħmlilha differenza kbira . U kif dan il- ħsieb japplika għall- individwu , japplika wkoll għas- soċjeta' … u għandu japplika wkoll fil- mod ta' kif naħdmu flimkien kuljum . Ħin liberu llum il- ġurnata sar lussu . Madanakollu , meta nsib ftit mument fil- kwiet inħobb inserraħ rasi naqra xi ktieb jew inkella nintefa' nilgħab logħba - xi mind game – fuq il- kompjuter . Huma ftit dawk id- drabi meta Kate jirnexxiela tikkonviniċini noħroġ għal xi mixja – jew ix- xatt M' scala , fejn noqogħdu , jew inkella qalb il- kampanja ( bħal pereżempju , Wied iż- Żurrieq ) . Ftit xhur ilu , fil- fatt , niftakar li Kate kienet tant ħadet gost li konna ġejna mistiedna ningħaqdu mar- Ramblers Association għax wara tant żmien kien ser ikolli opportunità noħroġ nieħu ftit arja friska . Fl- aħħar mill- aħħar spiċċajt anke jien ħadt gost iktar milli immaġinajt li ser nieħu - l- ewwel nett għax il- grupp tar- Ramblers kienu laqgħuna ħafna – u ovvjament għax irnexxieli nieħu ftit mistrieħ mal- kosta sabiħa ta' Malta . Kont irrilassajt waqt li stajt napprezza diversi postijiet li qatt ma kont żort qabel . Kemm nixtieq li nkun nista' ngawdi iżjed ma' Kate u mat- tfal dawn l- elementi sbieħ li għandna f' Malta , li kultant qisna ma napprezzawhomx biżżejjed . Kemm meta jirnexxielna naħarbu ftit Kate u jien u kemm meta nara xi ktieb bir- ritratti ta' Malta nistgħaġeb b' dak kollu li għandha x' toffri Malta ( per eżempju dan l- aħħar dħalt fis- sit http : / / www . visitmalta . com fejn hemm numru ta' ritratti li veru laqtuni ) . Għalkemm forsi m' għandiex iċ- ċans napprezza dak li għandna , fil- verita' , jien dejjem emmint u nibqa' nsostni illi l- ambjent huwa qasam vitali għal pajjiżna ( u għat- turisti li jżuru lil Malta ) għall- familji tagħna , kif ukoll għal kull individwu . Kien għalhekk li l- bieraħ ħassejt sens ta' sodisfazzjon kbir meta indirizzajt il- konferenza ta' l- aħbarjiet ġewwa l- Magħtab ; post li għal snin twal kien ġerħa miftuħa f' pajjiżna . Illum , erba' snin wara , din il- ġerħa mhux biss fieqet iżda issa huwa post fejn nistgħu nistrieħu u niddevertu . Dan huwa frott id- determinazzjoni tagħna , li flimkien irridu , u aħna kapaċi , negħlbu kull sfida ambjentali , anke l- aktar waħda diffiċli . Il- proposti li ħabbarna l- bieraħ għall- ħames snin li ġejjin jinkludu inċentivi ' mmirati kemm lejn l- aspett ta' sbuħija tal- ambjent ta' madwarna - iżda iżjed minn hekk jinkludu wkoll inċentivi ' mmirati lejn aspett aktar wiesgħa , dik tal- climate change . Nistedinkom taraw fid- dettall dak li qed nipproponu b' mod konkret – rekord ta' proposti li bħalhom qatt ma rajna – b' investiment ta' madwar € 300 miljun . Huma proposti li meta ' nwettquhom mhux biss inkunu qed insebbħu lil Malta iżda nkunu wkoll qed intejbu l- ħajja tagħna u tal- ġenerazzjonijiet ta' warajna . Għadna kemm għalaqna l- ewwel ġimgħa tal- kampanja elettorali . Kienet ġimgħa li ħaditni f' bosta lokalitajiet ġewwa Malta u Għawdex u kelli l- opportunita' nispjega l- proposti li qegħdin nagħmlu bħala Partit , kif ukoll niltaqa` , nisma' u niddiskuti ma' ħafna nies . Dan huwa s- sabiħ tal- politika : li bil- ħidma tiegħek tista` tgħin sabiex ħaddieħor itejjeb il- qagħda tiegħu . In- nies li nservu jagħtu sens lill- politika . Definittivament il- Mass Meeting tal- bieraħ kien fil- ħsieb tiegħi matul din il- ġimgħa . L- ewwelnett peress li kelli nipprepara diskors ta' siegħa . Nammetti magħkom li din mhijiex xi ħaġa faċli , speċjalment meta wieħed irid jikkunsidra li dan id- diskors ikolli nagħmlu quddiem folla ta' eluf ta' nies . Huwa minnu li dan ġieli għamiltu fil- passatt , pero` fir- realta , kull darba li nitla fuq dak il- palk inħoss l- istess sensazzjoni li ħassejt l- ewwel darba li indirizzajt Mass Meeting . Kien meeting fejn impressjonajt ruħi bin- numru kbir ta' żgħażagħ li kienu preżenti . Żgħażagħ mimlija ħeġġa u li jimlewni bil- ħeġġa . Innutajt ukoll ħafna bnadar Ewropej iperpru mar- riħ . Kien mument ta' sodisfazzjon kbir peress li indunajt li l- partit li mmexxi jien huwa verament partit b' viżjoni Ewropea . Filgħaxija erġajt kelli ċ- ċans nitkellem magħkom permezz tal- forum li jinsab fis- sit www . lawrencegonzi . info . Jiddispjaċini li ma rnexxiliex nirrispondi d- domandi kollha li saruli , pero qed nagħmel l- almu tiegħi sabiex matul dawn il- ġranet nirrispondikhom . Tislijiet ,